2025. július 21. és 26.-a között az Erasmus+ pályázat jóvoltából Máltán a Bullying Prevention and EdTech for a Wholesome School Environment angol nyelvű kurzuson vettem részt. Nagyon hasznosnak tartom a kurzuson tanultakat, hiszen a zaklatás és bántalmazás sajnos jelen van életünkben, nem csak fizikálisan, hanem az online térben is. Nekünk pedagógusoknak különösen figyelnünk kell arra, hogy megóvjuk tanítványaink mentális épségét és hatékonyan tudjuk kezelni a zaklatás kapcsán felmerülő problémákat. Olyan tudásra tettem szert a 6 nap alatt, melyek elősegítik azt, hogy könnyebben felismerjem a zaklatást környezetemben pedagógiai munkám során. Érdekes diskurzusokat folytattunk a különböző nemzetiségű kollégákkal arról, milyen mértékben van jelen a zaklatás intézményükben és milyen lépéseket tettek ennek megelőzése és kezelése érdekében. Betekintést nyerhettünk a pszichológiai hátterébe is, a zaklató és zaklatott személyt illetően. Különböző módszerekkel ismerkedtünk meg, melyek elősegítik a hatékony kommunikációt az érintett felekkel. Emellett, olyan programok használatáról tudtunk meg többet, melyek segítségével kiszűrhetjük az online térben végbemenő bántalmazást és lépéseket tudunk tenni ennek megszüntetése érdekében. A kurzuson lehetőségünk nyílt megosztani a véleményünket és tapasztalatainkat, mely szintén nagy mértékben hozzáadott az órák tartalmához. Oktatóink több jó gyakorlatot is elvégezettek velünk csoportos és páros munkavégzés során pl.: ice-breaker kommunikációs feladatok, online játékos feladatok, melyek szintén hozzájárultak a hatékony kommunikációhoz és a kurzuson résztvevő kollégák megismeréséhez. Nem csak a kurzus témájával kaptunk hasznos tanácsokat, hanem az ott töltött idő minőségi elöltésével kapcsolatban is. Közös városnézést szerveztek Valettában, Mdinában és lehetőségünk nyílt Gozo szigetére is ellátogatni. A pénteki napon ellátogattunk egy étterembe, ahol helyi specialitásokat kóstoltunk meg. A kiváló szervezésnek köszönhetően, minden zökkenőmentesen zajlott.

